มีอาการเหมือนปวดปัสสาวะตลอดเวลาแต่เวลาเข้าห้องน้ำมันปัสสาวะไม่ออกต้องแก้ยังไงเวลาปัสสาวะออกมานิดเดียวต้องรักษายังไงคะ
สวัสดีค่ะ อาการปวดปัสสาวะแต่ปัสสาวะไม่ออก ออกกระปริดกระปรอย หรือแสบขัดร่วมด้วย ดังกล่าวมานั้น สาเหตุที่พบได้บ่อยในเพศหญิงคือการมีกระเพาะปัสสาวะอักเสบ เกิดจากการมีท่อปัสสาวะสั้นและเชื้อแบคทีเรียจากภายนอกไหลย้อนขึ้นไปในกระเพาะปัสสาวะได้ สาเหตุอื่นๆเช่น การมีกรวยไตอักเสบ มักไข้สูง หนาวสั่นร่วมด้วย หรือการมีนิ่วในทางเดินปัสสาวะ ท่อปัสสาวะได้รับบาดเจ็บ การติดเชื้อโรคติดต่อทางเพศสัมพันธ์เช่นหนองใน เป็นต้นเบื้องต้นดื่มน้ำมากๆ ไม่กลั้นปัสสาวะ งดการมีเพศสัมพันธ์ ถ้าปวดท้องน้อยร่วมด้วยสามารถกินยาแก้ปวดหรือยาแก้อักเสบที่ไม่ใช่สเตียรอยด์เพื่อช่วยบรรเทาอาการควรไปพบแพทย์เพื่อตรวจร่างกายและตรวจปัสสาวะยืนยันการติดเชื้อ และรับยาฆ่าเชื้ออย่างเหมาะสมพร้อมกลับไปติดตามอาการว่าโรคหายขาด